Hin árlega flensa er horfin - R.I.P inflúensa 800 BC - 2020

Á vetri hverjum gengur inflúensan yfir norðurhvel jarðar á tímabilinu október til mars og er hún 2–3 mánuði að ganga yfir. Inflúensan er skráningarskyldur sjúkdómur og birtir landlæknisembættið tölurnar reglulega. En engar tölur hafa verið birtar eftir 9. viku 2020, eða í heilt ár, enda hafa engin tilfelli greinst síðan í apríl 2020. Staðfest af landlæknisembættinu:
Sæl Þórdís
Nei, engin tilfelli inflúensu hafa greinst á Íslandi frá því í apríl á síðasta ári.
Kveðja
Maríanna
Tölurnar á myndinni hér ofar eru frá nokkrum löndum og sýna þróunina. Því hefur verið haldið fram af sérfræðingum að sóttvarnir hafi komið í veg fyrir flensusmit og það um allan heim, en ekki í veg fyrir Covid. Nú kom til dæmis ekki grímuskylda á hér heima fyrr en nokkrum mánum eftir að Covid byrjaði. Er prófað fyrir flensu á landamærunum hér heima? Nei og hefur aldrei verið gert. Samt kemur engin flensa til landsins eins og gerst hefur síðastliðin 1000 ár eða svo. Og þessar tölur eru frá Bandaríkjunum, töluverður munur milli ára, ekki satt?
Síðan fann ég þessar færslur (myndir neðar) með þeirri skýringu að Covid væri ekkert annað en inflúensa: "Offically it´s a flu strain, nothing more....". Veit að þetta eru myndir af samfélagsmiðlum og hver sem er gæti hafa skrifað þetta (er að reyna finna viðkomandi) en er einhver vísindamaður til í að mótmæla þessum skrifum hjá aðila sem í það minnsta segist vera með doktorsgráðu í veiru-og ónæmisfræðum? Hvað nákvæmlega mæla þessi PCR próf og hvers vegna þykja þau ekki mjög nákvæm? Þau gera til dæmis ekki greinarmun á virku og óvirku smiti, þess vegna þarf oft að senda þá sem greinast smitaðir á landamærunum í mótefnamælingu.
Fyrst að flensan hvarf um allan heim á svipuðum tíma og um það leiti sem Covid-19 birtist, getur verið að Covid sé ekkert annað en slæm inflúensa og að það sé ástæðan fyrir því að þessi skráningarskyldi sjúkdómur sé með núll tilfelli frá því í apríl 2020 eða nánast í heilt ár?

„En eftirköstin eru svo mikil og alvarleg vegna Covid" segja menn þá. Já, en á það ekki við um flensuna líka, sjá hér. Ég á til dæmis vin sem hefur aldrei jafnað sig eftir inflúensu sem hann fékk fyrir ca. 10 árum. „Vírusinn fór í hjartað" eins og það kallast. Hvað vitum við um eftirköst slæmrar inflúensu? Hvað ef það hefðu birst viðtöl við fjölda manns í fjölmiðlum sem hafa veikst af slæmri inflúensu sem dregur marga til dauða á hverju ári? Hvaða mynd hefðum við þá í kollinum af alvarleika inflúensunnar?

Hér er frá WHO fyrir 2020 og 21, flensan kom aldrei aftur eftir viku 15.

p.s. fékk athugasemd um að tölurnar á FOX myndinni gæfu ekki rétta mynd. Það má vel vera og hana má hunsa. Það er nóg annað efni sem sýnir hvarf flensunnar. Það er engin þörf á ýkjum eða röngum tölum til að sýna þessa augljósu staðreynd.
Uppfært:
Flensan virðist þó enn vera til í Kína, en Covid horfið þar:

Fyrri ummæli:

Ummæli:
Covid er slæm inflúensa.

Það hefur legið fyrir allan tímann og er ekki fréttnæmt í dag.

Verkefni: Tröllaveiði - Nettröll eða ekki
Merking: Ekki nettröll